Úradný vestník L 322 , 06/12/2001 S. 0015 - 0016



Rozhodnutie Spoločného výboru EHP č. 107/2001 z 28. septembra 2001, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, naposledy zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha II k dohode bola zmenená a doplnená rozhodnutím Spoločného výboru EHP č. 64/2001 z 19. júna 2001 [1]; (2) smernica 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín [2], v znení opráv uvedených v Ú. v. ES L 124, 25.5.2000, s. 66, sa má stať súčasťou do dohody; (3) smernica 2000/13/ES Európskeho parlamentu a Rady zrušuje smernicu Rady 79/112/EHS z 18. decembra 1978 o aproximácii právnych predpisov členských štátov týkajúcich sa označovania, prezentácie a reklamy potravín [3], ktorá je začlenená do dohody a ktorá sa má v dôsledku toho podľa dohody zrušiť; (4) smernice Komisie 94/54/ES [4], 1999/10/ES [5], smernice Rady 96/21/ES [6] a nariadenie Komisie (ES) č. 330/1999 [7], ktoré sú už začlenené ako akty, ktorými sa mení a dopĺňa smernica 79/112/EHS, by sa mali presunúť do iných bodov v kapitole XII prílohy II, ROZHODOL TAKTO: Článok 1 Bod 18 (smernica Rady 79/112/EHS) v kapitole XII prílohy II k dohode sa mení a dopĺňa takto: 1. Text pred úpravou sa nahrádza takto: "32000 L 0013: smernica 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín (Ú. v. ES L 109, 6.5.2000, s. 29), v znení opráv v Ú. v. ES L 124, 25.5.2000, s. 29." 2. Text úpravy a) sa nahrádza týmto textom: "— v islandčine "geislað" alebo "meðhöndlað með jónandi geislun"; — v nórčine "bestrålt" alebo "behandlet med ioniserende stråling"." 3. V úprave b) sa slová "článok 9 ods. 6" nahrádzajú slovami "článok 9 ods. 5". 4. V úprave c) sa výraz "článok 9a.2" nahrádza výrazom "článok 10 ods. 2", pričom sa vypúšťa prvá a druhá zarážka, ktorá uvádza položky pre Fínsko a Švédsko. 5. V úprave b) sa výraz "článok 10a" nahrádza výrazom "článok 12". Článok 2 Do bodu 54b [nariadenie Rady (EHS) č. 2092/91] v kapitole XII prílohy II k dohode sa vkladá táto zarážka: "— 399 R 0330: nariadenie Komisie (ES) č. 330/1999 z 12. februára 1999 (Ú. v. ES L 40, 13.2.1999, s. 23)." Článok 3 Po bode 54zb (smernica Európskeho parlamentu a Rady 95/2/ES) v kapitole XII prílohy II k dohode sa vkladajú tieto body: "54zc. 394 L 0054: smernica Komisie 94/54/ES z 18. novembra 1994, ktorá sa týka povinného uvádzania podrobných údajov v označení určitých potravín s výnimkou tých, ktoré ustanovuje smernica Rady 79/112/EHS (Ú. v. ES L 300, 23.11.1994, s. 14), v znení tohto dokumentu: - 396 L 0021: smernica Rady 96/21/ES z 29. marca 1996 (Ú. v. ES L 88, 5.4.1996, s. 5). 54zd. 399 L 0010: smernica Komisie 1999/10/ES z 8. marca 1999, ktorá ustanovuje výnimky z ustanovení článku 7 smernice Rady 79/112/EHS so zreteľom na označovanie potravín (Ú. v. ES L 69, 16.3.1999, s. 22)." Článok 4 Text smernice 2000/13/ES Európskeho parlamentu a Rady, v znení opráv uvedených v Ú. v. ES L 124, 25.5.2000, s. 66, v islandčine a nórčine, ktorý sa má uverejniť v dodatku EHP k Úradnému vestníku Európskych spoločenstiev, je autentický. Článok 5 Toto rozhodnutie nadobúda účinnosť 29. septembra 2001, ak Spoločnému výboru EHP [8] boli podané všetky oznámenia podľa článku 103 ods. 1 dohody. Článok 6 Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev. V Bruseli 28. septembra 2001 Za Spoločný výbor EHP predseda E. Bull [1] Ú. v. ES L 238, 6.9.2001, s. 8. [2] Ú. v. ES L 109, 6.5.2000, s. 29. [3] Ú. v. ES L 33, 8.2.1979, s. 1. [4] Ú. v. ES L 300, 23.11.1994, s. 14. [5] Ú. v. ES L 69, 16.3.1999, s. 22. [6] Ú. v. ES L 88, 5.4.1996, s. 5. [7] Ú. v. ES L 40, 13.2.1999, s. 23. [8] Ústavné požiadavky nie sú uvedené. --------------------------------------------------